**KITÖLTÉSI ÚTMUTATÓ GYAKORLATI ELEMEK TELJESÍTÉSÉSÉNEK IGAZOLÁSÁHOZ HASZNÁLANDÓ NYOMTATVÁNYHOZ**

Ezt a dokumentumot átmenetileg, a RENY portál ezen moduljának alkalmazhatóvá válásáig, a képzésüket **2022.09.01** után megkezdő rezidensek használhatják a gyakorlati elemeik letöltésének igazolására. A korábban kezdettek számára erre a célra a leckekönyv szolgál.

A kitöltésnél kérjük megadni a leigazoltatni kívánt gyakorlati elem pontos megnevezését- ahogyan az a képzési tervben is szerepel-, a gyakorlat teljesítésének idejét és az **akkreditált** gyakorlati hely nevét. A gyakorlatok megkezdése előtt kérjük, hogy a RENY rendszerben ellenőrizzék, hogy az adott gyakorlat letölthető-e az adott képzési helyen.

A képzési elemek típusonként csoportosíthatók, tehát amennyiben ugyanazon a képzőhelyen több gyakorlati elem került letöltésre ezek egymás alá írva, ugyanazon a nyomtatványon igazoltathatóak. (például egy csecsemő-és gyermekgyógyász rezidens a gyermekgyógyászati profilú képzési elemeket igazoltathatja ugyanarra a nyomtatványra)

A nyomtatvány tovább nem szerkeszthető tehát amennyiben nem elegendőek a nyomtatványban szereplő sorok, úgy új nyomtatványt kérünk kitölteni a további képzési elemek igazolására.

**A leigazoltatott nyomtatványokat a szakvizsgára bocsátás érdekében kérjük leadni a képzés befejezését követően.** (Nem kérjük havonta leadni a gyakorlat igazolókkal együtt)

Közreműködésüket köszönjük!

**DE ÁOK DH**

**Szak- és Továbbképzési Központ**